Bejaarde egpaar op plaas in Vredendal aangevalŉ Bejaarde gepaar is vroeg Donderdagoggend op hulle plaas in Vredendal in die Wes-Kaap deur vier gewapende mans met maskers oorval. ŉ Polisiewoordvoerder, kapt. FC van Wyk, sê die paartjie, onderskeidelik 81 en 75 jaar oud, is wakker gemaak deur die vier mans in hulle slaapkamer. Die mans wat messe gewapen was het glo gebroke Afrikaans met die egpaar gepraat. Van Wyk sê die rowers het die huis geplunder en geld geëis van die egpaar. Hy sê die rowers het die egpaar se hande agter hulle rûe vasgemaak en hulle in die kamer toegesluit. Van Wyk kon nie in die stadium bevestig of die paartjie aangerand of beseer is tydens die voorval nie. Die rowers het met geld en juweliersware op die vlug geslaan. Dit is later vasgestel dat die rowers deur ŉ agterdeur toegang tot die huis verkry het. Die polisie ondersoek die saak. Die polisie vra dat enigiemand met inligting die Vredendal-polisiestasie kontak by (027) 201 3258 of kapt. Carin Loock by 082 469 3132.